„THERMO FISHER SCIENTIFIC BALTICS“ VARDINĖS STIPENDIJOS

SKYRIMO 2020-2021 MOKSLO METAMS

KONKURSO SĄLYGOS

1. UAB „Thermo Fisher Scientific Baltics“ (toliau – Bendrovė) tęsdama bendradarbiavimą su Vytauto Didžiojo universitetu (toliau – Universitetas), kviečia VDU Gamtos mokslų fakulteto 1 kurso magistro studentus Bendrovėje atlikti ir parengti ginti antrosios (magistro) studijų pakopos baigiamuosius darbus.

2. Vadovaujantis paskelbtomis konkurso sąlygomis, geriausiems studentams bus skiriamos UAB „Thermo Fisher Scientific Baltics“ vardinės stipendijos (toliau – Stipendija).

3. Stipendijos tikslas – skatinti dalyvauti moksliniuose tyrimuose, gamybiniuose procesuose ir siekti karjeros biotechnologijai gabius bei motyvuotus Universiteto studentus, studijuojančius su biotechnologijomis ar UAB „Thermo Fisher Scientific Baltics“ veikla susijusius mokslus ir kryptingai gilinančius šių sričių žinias.

4. 2020–2021 m. Stipendijos, skiriamos **antrosios pakopos (magistro) studentams**, dydis vieniems mokslo metams – 1773 Eur., išmokant lygiomis dalimis kas mėnesį.

5. Jei studijų baigiamasis darbas rengiamas ilgiau nei vienerius metus, Stipendijos mokėjimas antraisiais metais svarstomas ir tęsiamas atskiru Konkurso vertinimo komisijos sprendimu.

6. Paskyrus Stipendiją, jos gavėjas nepraranda galimybės gauti valstybės ar kitokias stipendijas. Buvęs šios vardinės Stipendijos gavėjas gali pakartotinai pretenduoti, ir jam Stipendija gali būti paskirta kelis kartus.

7. Studentų, teikiančių paraiškas gauti Stipendiją 2020-2021 m., baigiamojo darbo, kurį rengs UAB „Thermo Fisher Scientific Baltics“, tema turi atitikti vieną ar kelias kryptis iš šio sąrašo:

|  |  |
| --- | --- |
| Grupės vadovas | Tyrimų kryptys |
| Dr. R.Skirgaila | * Baltymų *in vitro* evoliucijos panaudojimas fermentų savybių tobulinimui
* Naujos kartos RNR sekoskaitos platformų sprendimai
* DNR polimerazių tyrimai ir taikymai
* Genominės DNR padauginimo (WGA) technologijų tobulinimas
 |
| Dr. A. Lagunavičius | * Naujos kartos sekoskaitos  platformos Epigenetikoje
* Nukleorūgčių modifikacijos fermentų tyrimai ir taikymai
* Baltymų savybių keitimas cheminių modifikacijų in vitro pagalba
 |
| Dr. V. Šeputienė | * DNR sekoskaitos sprendimai naujos kartos platformoms
* Vienos ląstelės genomo padauginimo technologijų tobulinimas
* DNR sekoskaitos bioinformatinių analizės įrankių kūrimas
* Genominės DNR padauginimo (WGA) technologijų tobulinimas
 |
| Dr. J. Šiurkus | * Ląstelių inžinerija rekombinantinės sintezės tobulinimui
* GGP bei farmacinių preparatų gamybai taikomų principų įdiegimas rekombinantinių baltymų raiškos ir gamybos sistemose
* Rekombinantinių baltymų klostymas ir stabilizavimas
 |
| Dr. I. Čikotienė | * Modifikuotų nukleotidų sintezė
* Ultraefektyviosios skysčių chromatografijos – masių spektrometrijos metodų kūrimas
 |
| Dr. L. Zaliauskienė | * Rekombinantinių antikūnų konstravimas ir taikymas ląstelių skyrimo technologijų tobulinimui
 |
| M.Laimė | * Naujų analizės metodų kūrimas ir esamų tobulinimas
* Produkto sudėties kritinių komponentų analizė
 |
| B.Gagilienė | * Atvirkštinių transkriptazių mutagenezė ir naujai sukonstruotų mutantinių baltymų savybių tyrimas
* Termostabilių DNR polimerazių, turinčių atvirkštinės transkriptazės savybių, tyrimai ir taikymai.
* Genų raiškos tyrimai įvairiuose audiniuose
* Amplifikacijos metodų kūrimas ir tobulinimas
 |
| D.Nekrašienė | * Naujų analizės metodų kūrimas ir esamų optimizavimas
* Bioanalitinių metodų validavimas
 |
| Dr. Darius Mažeika | * Hibridomų kultivavimo metodų tyrimai
* Analitinių metodų validavimas
 |
| Dr. Leona Damalakienė | * Pažangūs sprendimai naujos kartos sekoskaitai
 |
| I.Vendelė, PhD | * Isothermal amplification of nucleic acid (*darbas rengiamas anglų kalba*)
 |

8. Vienas studentas gali nurodyti ne daugiau kaip 3 dominančias tyrimų kryptis.

9. Pretenduoti į Stipendiją gali pažangūs antrosios pakopos Universiteto studentai, studijuojantys biotechnologijų, gamtos ar kitus su UAB „Thermo Fisher Scientific Baltics“ veikla susijusius mokslus ir siekiantys UAB „Thermo Fisher Scientific Baltics“ atlikti ir parengti ginti antrosios pakopos baigiamąjį darbą, bei kurie nedirba „Thermo Fisher Scientific“ arba dirba „Thermo Fisher Scientific“ ne daugiau kaip 0,6 etato.

10. Paraiškas galima teikti iki 2020 m. rugsėjo 21 d.

11. Pretendentai savo kandidatūrą stipendijai gauti siūlo patys, pateikdami konkursui šiuos dokumentus:

* gyvenimo aprašymą (CV);
* motyvacinį laišką, kuriame studentai turi nurodyti baigiamojo darbo, kurį norėtų rengti UAB „Thermo Fisher Scientific Baltics“, tyrimų kryptį ar kryptis;
* bakalauro diplomo ir priedėlio kopijas;
* bakalauro darbą el. formatu;
* valstybinių brandos egzaminų rezultatus ir trumpą studento kitų studijų pasiekimų ir papildomos veiklos charakteristiką (dalyvavimas mokslinėse olimpiadose ir pan., jei yra);
* katedros (instituto) ar grupės darbo vadovo ar darbovietės vadovo rekomendacija būtų

pranašumas.

12. Dokumentai pateikiami VDU Biochemijos katedrai (el. paštu adresu: dek@gmf.vdu.lt.) ir UAB „Thermo Fisher Scientific Baltics“ (el. paštu adresu: stud@thermofisher.com), el. laiško pavadinime nurodant: Paraiška „Thermo Fisher Scientific“ vardinei stipendijai gauti.

13. Studentų paraiškas vertina vertinimo komisija (toliau – Komisija), kuri sudaroma pagal Stipendijos nuostatuose patvirtintą tvarką. Komisija vertina jai pateiktus dokumentus ir prireikus kvies pretendentus pokalbiui.

14. Skirdama Stipendiją, Komisija įvertina studento studijų rezultatus ir pažangumą (paskutinių dviejų sesijų rezultatų svertinis vidurkis turi būti ne mažiau kaip 8 balai), motyvaciją ir praktinius tiriamojo darbo įgūdžius.

15. Atsakymą dėl stipendijos skyrimo kiekvienam kandidatavusiam studentui atsiųsime el. paštu.

16. Paskirta Stipendija peržiūrima kas semestrą ir stipendininkas gali prarasti teisę į ją ar jos mokėjimas gali būti nutrauktas ar sustabdytas šių Stipendijos skyrimo nuostatuose, patvirtintuose Bendrovės ir Universiteto bendradarbiavimo sutartimi.

17. Stipendijos konkurso sąlygos yra parengtos remiantis Bendrovės ir Universiteto sutartimi.

1/. Išimtiniais atvejais Bendrovė arba Universitetas turi teisę keisti konkurso sąlygas ar jį nutraukti.

 2020 m. rugpjūčio 24 d.